b'\n_START_ARTICLE_\nHumanisti\xc4\x8dno judovstvo\n_START_SECTION_\nIzvor\n_START_PARAGRAPH_\nPosvetnost se je med Judi raz\xc5\xa1irila v \xc4\x8dasu 19. stoletja, ko so \xc5\xa1tevilni voditelji zavrnili verske obrede in prepri\xc4\x8danja v zameno za odprto miselnost in liberalizem. Med osrednjimi judovskimi aktivisti in podporniki humanisti\xc4\x8dnega gibanja so bili Ahad Ha\xe2\x80\x99am, Simon Dubnow in Chaim Zhitlovsky. Kon\xc4\x8dno obliko humanisti\xc4\x8dnega judaizma je formuliral leta 1963 rabin Sherwin Wine, kateri je pred tem deloval znotraj reformiranega judovstva. Mednarodna organizacija, ki povezuje obstoje\xc4\x8da judovska humanisti\xc4\x8dna dru\xc5\xa1tva, obstaja od leta 1986. Ocenjuje se, da je v svetu okoli 20.000 pripadnikov gibanja.\n_START_SECTION_\nJudovska identiteta\n_START_PARAGRAPH_\nJudovska identiteta se razume kot individualna opredelitev posameznika, ne glede na njegovo dru\xc5\xbeinsko, geografsko ali zgodovinsko pripadnost. Rabini in ostali vodje gibanja me\xc5\xa1anim porokam med Judi in drugoverci ne nasprotujejo. Ti dve stali\xc5\xa1\xc4\x8di sta s strani ostalih judovskih gibanj najbolj kritizirani to\xc4\x8dki humanisti\xc4\x8dnega judovstva.'